Uredba Sveta (ES) št. 1146/2002

z dne 25. junija 2002

o spremembi Uredbe (ES) št. 3050/95 o začasni opustitvi avtonomnih dajatev skupne carinske tarife za številne izdelke, namenjene za gradnjo, vzdrževanje in popravila zrakoplovov

SVET EVROPSKE UNIJE JE –

ob upoštevanju Pogodbe o ustanovitvi Evropske gospodarske skupnosti in zlasti njenega člena 26 Pogodbe,

ob upoštevanju predloga Komisije,

ob upoštevanju naslednjega:

(1) Z Uredbo (ES) št. 3050/95 [1] so bile dajatve Skupne carinske tarife za številne izdelke namenjene gradnji, vzdrževanju in popravilu zrakoplovov, v celoti opuščene. Vendar so uvozne dajatve za te izdelke opuščene le, ko so predmet nadzora posebne uporabe v skladu z določbami Uredbe (EGS) št. 2913/92 z dne 12. oktobra 1992 o carinskem zakoniku Skupnosti [2] (v nadaljevanju "Carinski zakonik") in Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti [3], kar pomeni, ko so uporabljene le za zrakoplove.

(2) Podobne tarifne opustitve, kombinirane z enakimi določbami o posebni uporabi iz Carinskega zakonika so se uvedle v Oddelku II, B, predhodnih določb kombinirane nomenklature v zvezi z GATT sporazumom o zrakoplovih. Posebna uporaba teh izdelkov je pomenila izdelavo, popravilo, vzdrževanje, obnovo, spremembo ali pretvorbo ne le civilnih zrakoplovov temveč tudi naprav za naprave za treniranje letenja na tleh za civilno rabo.

(3) Z vidika navedenega je ustrezno spremeniti Uredbo (ES) št. 3050/95, da bi senjene določbe o posebni uporabi uskladile z določbami kombinirane nomenklature in avtonomna tarifna opustitev, uvedena z uredbo (ES) št. 3050/95 razširila na naprave za treniranje letenja na tleh za civilno rabo. Razširitev bo tudi poenostavila upravljanje in nadzor posebne uporabe za gospodarske subjekte in carinske organe.

(4) Ob upoštevanju gospodarskega pomena te uredbe se je potrebno sklicevati na razlog nujnosti, predviden v točki I (3) Protokola, priloženega Pogodbi o Evropski uniji in Pogodbi o ustanovitvi Evropskih skupnosti o vlogi nacionalnih parlamentov v Evropski uniji –

SPREJEL NASLEDNJO UREDBO:

Člen 1

V členu 1 Uredbe (ES) št. 3050/95 se prvi stavek nadomesti z naslednjim:"Avtonomne dajatve Skupne carinske tarife za izdelke s seznama v prilogi se v celoti opustijo, v primerih, kadar so navedeni izdelki namenjeni za gradnjo, vzdrževanje in popravila zrakoplovov prazne neoperativne mase nad 2000 kg, in za naprave za treniranje letenja na tleh za civilno rabo."

Člen 2

Ta uredba začne veljati na dan objave v Uradnem listu Evropskih skupnosti.

Uporablja se od 1. julija 2002 dalje.

Ta uredba je v celoti zavezujoča in se neposredno uporablja v vseh državah članicah.

V Luksemburgu, 25. junija 2002

Za Svet

Predsednik

J. Matas I Palou

[1] UL L 320, 30.12.1995, str. 1.

[2] UL L 302, 19.10.1992, str. 1. Uredba, kot je bila nazadnje spremenjena z Uredbo Evropskega parlamenta in Sveta (ES) št. 2700/2000 (UL L 311, 12.12.2000, str. 17).

[3] UL L 253, 11.10.1993, str. 1. Uredba, kot je bila nazadnje spremenjena z Uredbo Komisije (ES) št. 444/2002 (UL L 68, 12.3.2002, str. 11).

--------------------------------------------------